Žalba koju su 23. rujna 2022. podnijeli HV i HW protiv presude Općeg suda (sedmo vijeće) od 13. srpnja 2022. u predmetu T-864/19, AI i dr./ECDC
(predmet C-615/22 P)
Jezik postupka: engleski
Stranke
Žalitelji: HV i HW (zastupnici: L. Levi i A. Champetier, avocates)
Druge stranke u postupku: Europski centar za sprečavanje i kontrolu bolesti, AI i HY
Žalbeni zahtjev
Žalitelji od Suda zahtijevaju da:
ukine pobijanu presudu.
proglasi da je žalba podnesena Općem sudu osnovana u mjeri u kojoj se njome zahtijeva poništenje odluke od 11. veljače 2019. kojom je odbijen zahtjev žalitelja za naknadu štete od 11. listopada 2018., poništi, ako je to potrebno, odluku od 10. rujna 2019. kojom je odbijena žalba žalitelja od 10. svibnja 2019. i žaliteljima dodijeli isplata financijske naknade za imovinsku i neimovinsku štetu koju su pretrpjeli.
odredi naknadu troškova koje su žalitelji snosili u oba postupka.
Žalbeni razlozi i glavni argumenti
Povreda načela obveze pružanja pomoći kako je to određeno u članku 24. Pravilnika o osoblju za dužnosnike Europske unije, u vezi ili neovisno o Priručniku za povjerljive savjetnike ECDC-a. Pogreška koja se tiče prava pri određivanju opsega takve obveze u nedostatku formalnog zahtjeva za pružanje pomoći. Povreda obveze da se osiguraju zdravi, sigurni i dostojanstveni uvjeti rada.
Pogreška u pravnoj kvalifikaciji činjenica time što je odlučeno da na temelju elemenata spisa tuženiku nije nastala obveza pružanja pomoći. Iskrivljavanje činjenica i dokaza.
____________